Pielikums

Ministru kabineta

2020.gada \_\_.\_\_\_\_\_\_\_

noteikumiem Nr.\_\_\_\_\_

**Prasības un novērtēšanas kritēriji ritekļu tehniskās apkopes funkcijām**

1. Vadības nodrošināšanai – pienākums izstrādāt un ieviest ritekļu tehniskās apkopes sistēmu un pastāvīgi uzlabot tās efektivitāti.

2. Riska novērtēšanai – nodrošināt sistemātisku ar ritekļu tehnisko apkopi saistīto risku novērtēšanu, tostarp to risku, kas tieši rodas darbības procesos un citu komersantu vai personu darbību rezultātā, kā arī sistemātisku atbilstīgu riska kontroles pasākumu noteikšanu.

3. Pārraudzībai – nodrošināt sistemātisku uzraudzību, ka riska kontroles pasākumi ir ieviesti, darbojas pareizi un sekmē par ritekļu tehnisko apkopi atbildīgās struktūrvienības uzdevumu izpildi.

4. Nepārtrauktas pilnveidošanas nodrošināšanai – nodrošināt no regulāras pārraudzības un auditiem, kā arī no citiem būtiskiem avotiem iegūtās informācijas sistemātisku analīzi, un izmantot iegūtos rezultātus nolūkā mācīties un ieviest preventīvus vai korektīvus pasākumus, lai saglabātu vai uzlabotu drošības līmeni.

5. Organizatoriskai struktūrai un atbildībai – izveidot sistēmu, kas nodrošina personu un personu grupu atbildības noteikšanu, lai nodrošinātu par ritekļu tehnisko apkopi atbildīgās struktūrvienības drošības uzdevumu īstenošanu.

6. Kompetenču pārvaldībai – izveidot sistēmu, kas nodrošina, ka darbiniekiem ir nepieciešamā kompetence, lai jebkuros apstākļos droši, efektīvi un produktīvi īstenotu par ritekļu tehnisko apkopi atbildīgās struktūrvienības uzdevumus.

7. Informācijai – izveidot sistēmu, kas nodrošina, ka lemttiesīgām personām visos darbības līmeņos ir pieejama visa būtiska informācija, un to, ka šī informācija ir pilnīga un atbilstīga.

8. Dokumentācijai – izveidot sistēmu, kas nodrošina visas attiecīgās informācijas izsekojamību.

9. Līgumu slēgšanai – izveidot sistēmu, kas nodrošina, ka līgumslēdzējiem uzticētās funkcijas tiek atbilstīgi pārvaldītas, lai sasniegtu par ritekļu tehnisko apkopi atbildīgās struktūrvienības uzdevumus, un ka līgumslēdzējiem ir pietiekama kompetence un tie ievēro visas noteiktās prasības.

10. Ritekļu tehniskās apkopes darbībām – izveidot sistēmu, kas nodrošina:

10.1. ka tiek identificētas un pareizi pārvaldītas visas tās tehniskās apkopes darbības, kas ietekmē drošību un drošībai būtiskus elementus, un ka visas izmaiņas, kuras nepieciešamas saistībā ar minētajām tehniskās apkopes darbībām un kuras ietekmē drošību, tiek identificētas, pienācīgi pārvaldītas, pamatojoties uz gūto pieredzi un minēto izmaiņu riska pārvaldības procesam piemērojot kopīgo drošības metodi riska noteikšanai un izvērtēšanai, un šīs izmaiņas ir pienācīgi dokumentētas;

10.2. atbilstību normatīvajos aktos par savstarpējo izmantojamību noteiktajām pamatprasībām;

10.3. ka ritekļu tehniskās apkopes veikšanai īpaši paredzētie tehniskie līdzekļi (telpas, iekārtas, aprīkojums, instrumenti) tiek atbilstoši izstrādāti un pārbaudīti;

10.4. ritekļu tehniskās apkopes īstenošanas pirmreizējās dokumentācijas sagatavošanu, izvērtējot ar ritekli saistīto tehnisko informāciju, kā arī šajā dokumentācijā noteikto prasību pareizu piemērošanu turpmāk veicamajā ritekļa tehniskās apkopes programmā;

10.5. ka detaļas (tostarp rezerves daļas) un materiāli tiek izmantoti tā, kā norādīts ritekļu tehniskās apkopes programmā un ražotāja dokumentācijā; detaļas un materiālus uzglabā, ar tiem rīkojas un tos pārvadā atbilstīgā veidā, kā norādīts ritekļu tehniskās apkopes programmā un ražotāja dokumentācijā, un tie atbilst attiecīgajām nacionālajām prasībām un starptautiskajiem nolīgumiem, kā arī attiecīgo ritekļu tehniskās apkopes programmas prasībām;

10.6. ka piemēroti un atbilstīgi tehniskie līdzekļi (telpas, iekārtas, aprīkojums, instrumenti) tiek noskaidroti, identificēti, nodrošināti, reģistrēti un ir pieejami, lai ritekļu tehniskās apkopes pakalpojumus varētu sniegt saskaņā ar tehniskās apkopes programmu un citām piemērojamām prasībām, nodrošinot šo tehnisko līdzekļu ergonomiku, vides un darbinieku veselības aizsardzību, kā arī drošu apkopi;

10.7. ka komersantam ir izveidoti dokumentēti procesi, lai nodrošinātu, ka tā mērīšanas līdzekļi, visas ierīces, iekārtas un instrumenti tiek pareizi izmantoti, kalibrēti, glabāti un uzturēti.

11. Kontroles darbībām – izveidot sistēmu, kas nodrošina:

11.1. ka ritekļi tiek laikus izņemti no ekspluatācijas saistībā ar dažāda veida plānotajām tehniskajām apkopēm un remontiem vai ja ir identificēti defekti vai citas vajadzības;

11.2. nepieciešamos kvalitātes kontroles pasākumus;

11.3. ka ritekļu tehniskās apkopes darbības tiek veiktas saskaņā ar tehniskās apkopes programmu, un to, ka ir izsniegti dokumenti par ekspluatācijas atjaunošanu pēc tehniskās apkopes, kuros ir ietverti arī iespējamie izmantošanas ierobežojumi;

11.4. ka par iespējamiem pārvaldības sistēmas piemērošanas neatbilstības gadījumiem, kas varētu izraisīt negadījumus, starpgadījumus vai citus bīstamus notikumus, atbilstīgi kopīgās drošības metodes pārraudzībai prasībām tiek ziņots, tie tiek izmeklēti un analizēti un tiek veikti nepieciešamie profilaktiskie pasākumi;

11.5. regulāru iekšējo auditu veikšanu un pārraudzības procesu atbilstīgi kopīgās drošības metodes pārraudzībai prasībām.

Satiksmes ministrs T. Linkaits

Iesniedzējs: satiksmes ministrs T. Linkaits

Vīza: valsts sekretāre I. Stepanova